Den store import af [[Ruckers]]' instrumenter fra Flanderen satte præg på fransk cembalobygning i 1700-tallet. Fransmændene fandt Ruckers-instrumenterne utidsvarende musikalsk og udstyrsmæssigt set, men værdsatte dem højt for deres klang. [[Fil:Musee-de-la-musique-5.jpg|thumb|Fransk cembalo af Joseph Colesse, Lyon 1775-77 (Musée de la Musique, Paris)]]
Dette medførte en hel industri af ombygninger ("ravelement"). Små flamske instrumenter udbyggedes til store franske tomanuals instrumenter. Byggere som [[Pascal Taskin]] og [[Jean Claude Goujon]] har tilsyneladende levet af det og der er bevaret flere ombyggede end nybyggede instrumenter fra deres hånd. Dette førte også til en større produktion af forfalskede [[Ruckers]]-instrumenter, da de allerede i samtiden indbragte flere penge, end de bedste nybyggede instrumenter. Kulminationen på fransk cembalobygning anses for at være det store tomanuals instrument med fuldt omfang (F1-f3 / 61 taster) og tre registre (2 × 8 + 4). 
[[Fil:ClavecinGoujonSwanen.jpg|thumb|left|Fransk cembalo signeret "Hans Ruckers Me Fecit 1590", men bygget som et falskneri af Jean Claude Goujon, Paris 1749 og udvidet af Joachim Swanen i 1784 med knækobler (Musée de la Musique, Paris)]] Det ældst bevarede franske instrument med fuldt omfang er fra 1710, bygget af byggeren Donzelague i Lyon. Men franskmændene fortsatte med at eksperimentere med cembaloets muligheder. Man har således anvendt plektre af [[bison]]læder for at give en mindre overtonerig klang på hovedregistret eller endda som en særlig ekstra række af springere (kaldet "peau de buffle"). [[Pascal Taskin]] udviklede i 1770'erne et system af knækobler, som muliggjorde hurtige registerskift med knæene – endda samtidig med at man spillede. På denne måde kunne man lave et nærmest glidende [[crescendo]], noget der ikke tidligere havde været muligt på et cembalo. De sidste franske cembaloer blev bygget i 1790'erne, oftest med omfanget E1-f3 / 62 taster. Af andre bemærkelsesværdige byggere skal nævnes [[Francois Blanchet]] (Taskin's læremester) samt [[Henri Hemsch]].
Musik